Täna saates -
Iraanlasest abikaasa ja isa sattus halva mainega vanglasse,
sest rääkis oma usust.
Pastor Saeed Abedini naine räägib armastusest, võitlusest ja usust.
Filipiinidel tulistati surnuks kristlaste pere.
Tragöödia õhutab usklikke veelgi otsustavamalt kuulutama.
Tutvume ka uue piibliteemalise minisarja loomisega.
KRISTLIKU MAAILMA UUDISED
Pere palvetab Iraani pastori vabastamise eest.
Tere! Olen Wendy Griffith. George Thomas on tööreisil.
Saeed Abedini kannab 8-aastast karistust halva mainega vanglas,
süüdistatuna evangeliseerimises.
Abikaasa ja pere kannatavad koos Saeediga
ja võitlevad meeleheitlikult tema vabastamise eest.
Armastuslugu algas Iraanis.
Naghmey kolis lapsena USAsse.
2001. a tundis ta, et Jumal juhtis teda Iraani naisi teenima.
Ta tutvus Saeed Abediniga.
Saeed juhtis põrandaaluses kodukoguduses ülistust.
- Miks sa temasse armusid?
- Ta oli tuline.
Palvetasin alati, et saaksin mehe,
kes armastab tuliselt Jumalat.
Ma ei osanud kujutledagi, et ta nii radikaalne on.
Paar abiellus peagi Iraanis. Pulmas oli sadu külalisi.
See tekitas kahtlust Revolutsioonivalvureis.
- Pidasime kristlikud pulmad, kuigi meil oli moslemi taust.
Jagasime pulmakülalistele Piibleid ja videoid Jeesuse kohta.
- Mõrsja loobus rambivalgusest.
- Keskpunktis oli Jeesus.
Kujutasin ette, et pulmapäev on minu pidu.
See oli uhke pidu. Need olid meie nägu pulmad.
9 aastat hiljem on neil kaks last - 4-aastane Jacob, ja kuuene Rebecca.
2012. a juulis reisis Saeed Iraani,
et rajada riigi poolt aktsepteeritud lastekodu.
Ta vahistati ja määrati koduaresti.
2013. a jaanuaris määras Revolutsioonikohtu "võllakohtunik"
talle 8-aastase vanglakaristuse evangeliseerimise eest.
Pildil näeb poodud vange väljaspool Evini vanglat.
Nii tahetakse hirmutada vange ja nende peresid.
- Vanglal on hirmuäratav maine.
Seal on poodud, pekstud ja vägistatud meie tuttavaid.
Enne kohtuotsust sai Saeed perega Skype'i kaudu ühendust pidada.
Nüüd on ühendus katkestatud. Iraanis elavate sugulaste sõnul
sunnitakse Saeedi piinamisega usust loobuma.
- Mõtlesin, et nad ei tea, kellega neil on tegemist.
Saeed oli radikaalne moslem.
Kui ta usule tuli, pühendas ta oma elu Kristusele.
Ükski ähvardus ei pane teda usust loobuma.
- Mis on sinu jaoks abikaasana kõige raskem olnud?
- Saan lohutust Issanda ligiolust.
Emana on valus näha, kuidas meie lapsed kannatavad,
ja ma ei saa midagi teha.
Meie poja iseloom on täiesti muutunud.
Ta on muutunud vaikseks ja reserveerituks.
Tütar nutab tihti.
- Kirjutasin: "Isa, igatsen sind." - Joonistasid pisaraid.
Naghmey möönab, et tundis algul lootusetust.
- Olin väga masendunud, stressis ja mures.
Olin vaimselt juba murdepunktis,
kuid Issand ei lasknud mul murduda.
Ütlesin: "Issand, lubasid anda rahu, mis ületab kõik mõistuse."
Ta andis rahu. Filiplaste kirjakoht on tõsi.
Kui klammerdud Jumalasse ja Tema Sõnasse, siis Ta aitab.
Ameerika Seadus- ja Õiguskeskus alustas meediakampaaniat.
Jordan Sekulowi sõnul võib avalik tähelepanu päästa Saeedi elu
nagu see aitas ka Yousef Nadarkhanit,
kelle surmanuhtlus tühistati tänu meedia- ja palvekampaaniale.
- Kas Abedini võib vabaneda?
- Võib, kui asjale tähelepanu juhime.
Ellujäämine pole garanteeritud.
Valitseb oht saada surma valvurite või vangide käe läbi.
Avalik tähelepanu kaitseb teda.
Juba ligi pool miljonit inimest
on allkirjastanud Seadus- ja Õiguskeskuse palvekirja.
Kristlastestest muusikud võtavad Saeedi heaks sõna.
Aita Saeedi ja allkirjasta palvekiri.
USA välisminister John Kerry lubas aidata Saeedi,
kuid pole küsimuse suhtes ametlikku seisukohta võtnud.
Naghmey loodab pigem palvele kui valitsusele.
- Kas usud, et näed veel teda?
- Usun. Lihas on raske uskuda, et ta sealt pääseb,
kuid Jumal on lootuse Jumal.
Palves tunnen, et Issand lubas ta õigel ajal vabastada.
Pastor Abedini vajab eestpalvet.
Abikaasa sõnul on tal peksmise ja piinamise tõttu sisemine verejooks.
Kui soovid palvekirja allkirjastada, leiad lingi meie kodulehelt.
Joel Rosenbergi fiktiivne romaan Damascus Countdown
räägib islami messiast, kelle eesmärgiks on hävitada Iisrael.
Mõned romaani tegelased on kristlusse pöördunud iraanlased.
Gary Lane küsitles Joel Rosenbergi.
- Milline on kristlaste elu Iraanis?
- Moslemid pöörduvad kristlusse imelistel viisidel.
Raamatu lood on tõestisündinud. Pastor Abedini lugu räägib,
et Iraani valitsus kiusab tõsiselt kristlasi,
ja eriti pastoreid.
Rezhiim usub, et kodukoguduste ja võrgustike hävitamisega
suudetakse lämmatada kristlus.
Issand näitab iraanlastele,
et puhas radikaalne shiiitlus pole vastus.
Moslemitel on hea võimalus otsida lootust ja tõde mujalt.
Paljud tulevad Kristuse juurde.
Palvetan muidugi ka, et Issand hoiaks usklikke tagakiusu eest,
kuid olulisim on palvetada, et nad oleksid julged ja tugevad,
ning aidata neid ja nende peresid.
- Üks raamatu peategelasi on 12. imaam Mahdi.
Kes on 12. imaam?
- 12. imaam on shiiitide messias.
Jeesus hoiatas Matteuse 24. peatükis valemessiate eest lõpuaegadel.
Shiiidid ootavad maailmavalitsejat.
Usun, et tulevatel kuudel või aastatel võib tõusta valitseja,
keda shiiidid hakkavad oma messiaks pidama.
- Mida see Lähis-Ida jaoks tähendab?
- Kaost, verevalamist, tagakiusu.
Issand on Kuningas. Kui Ta lubab valemessial tõusta,
toob Ta oma Vaimu kaudu oma riiki ka inimesi.
- Damaskus on peaaegu varemeis. Jesaja 17. ptk järgi see hävineb.
Kas Süürias täituvad prohveteeringud?
- Seda on liiga vara öelda. Süüria, mida tunneme, variseb kokku.
Hukkunud on 90 000 süürlast.
Ametlikel andmetel on põgenikke miljon.
- Paljud kristlased on põgenenud. Kuidas võiksime neid aidata?
Võime palvetada, et nad saaksid jõudu ja julgust.
Nad vajavad julgustust, toitu, riideid ja ravimeid.
Peame neid kinnitama, et nad vastu peaksid
ja võiksid pimeduses valguseks olla.
Tuleb palvetada ka meediatöö ja evangeliseerimise eest,
et levitataks Kristuse lootust,
kui inimesed on valmis kuulama ja vastu võtma.
- Damascus Countdown on raamatuseeria kolmas osa.
Aitäh intervjuu eest.
Islamimässulised vallutavad Süürias kristlaste külasid.
Moslemirühmitus vallutas kristlaste Jakubiahi küla.
Elanikud põgenesid. Maha jäid kodud, kirikud ja pühad esemed.
Moslemiliider lubab kõiki võrdselt kohelda,
kuid teeb otsuseid islamistliku seaduse põhjal.
Kristlasi mõrvatakse ja röövitakse lunaraha lootuses.
Kongressi liige Frank Wolfe seaks Egiptuse abiraha tingimuseks
kristlaste kohtlemise Egiptuses. Wolfe külastas Lähis-Ida.
USA toetab Moslemivennaskonda, kuigi see kiusab kristlasi taga.
Paljud kristlased püüavad Egiptusest põgeneda.
Wolf'i sõnul on oht, et Lähis-Ida tühjeneb kristlastest.
Filipiinidel mõrvati pastor, tema naine ja kaks tütart.
Tragöödia toob kogudusse uut elu.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Igaüks meist seisab silmitsi selle küsimusega.
See on elu tähtsaim otsus - kus sina oma igaviku veedad?
Gordon Robertson tegi järje oma DVD-õpetusele,
kus kuuleme tunnistusi taeva- ja põrgukogemustest.
On uskumatult palju armastust. - Kogesin tröösti, rahu ja rõõmu.
Õpetusplaat on hea töövahend ingliskeelseks evangeliseerimiseks.
See uurib Piibli nägemust igaviku ja päästekindluse kohta.
Kogesin kirjeldamatut tunnet, et olin saabunud koju.
Võid saada kindluse, et kui sured ja lahkud oma ihust,
pääsed igaveseks koju Jeesuse juurde.
Mul oli nälg. Te andsite mulle süüa.
Mul oli janu. Te andsite mulle juua.
Olin võõras. Kutsusite mind sisse. - Vajasin riideid. Te riietasite mind.
Olin haige. Te hoolitsesite minu eest.
Olin vanglas. Te käisite mul külas.
See on võimalik tänu teie annetustele. Hakka meie partneriks!
Venetsueelas mõtlevad kristlased oma tuleviku peale.
President Hugo Chavez suri eelmisel nädalal vähki.
Katoliiklased ja evangeelsed korraldasid palvekoosolekuid.
Chavezi ajal olid riigi ja kiriku suhted tihti pingelised.
Riigi Evangeelse Nõukogu juht on siiski optimistlik.
Ootame võimalust valimistel mõju avaldada.
Venetsueela vajab muutust.
Tuleb loota sellele, et Issand muudab meie ühiskonda.
Samuel Olson ja teised juhid kutsuvad ühtsusele ja rahule,
kui eriarvamusel valijaskond valmistub uut juhti valima.
Filipiinide kristlasi vapustas pastoripere arutu mõrv.
Siiski on evangeliseerimisind endisest tulisem.
Isulani linna ümber laiuvad riisipõllud.
Usklikud jätavad hüvasti Rey Debarbo ja tema perega.
Pastor Rey, tema naine ja 14- ja 8-aastased tütred
saabusid mootorrattaga sünnipäevalt,
kui relvastatud mehed nad peatasid.
Pere lasti kohapeal maha.
Sündmuspaigalt leiti 30 padrunikesta.
Teos kahtlustatakse moslemeid,
keda peetakse vägivaldseiks ja võimujanulisteks.
Linnavõimud kaitsevad tapjaid.
Pöördusime riigi valitsuse poole, et kohtuprotsess hoogu saaks.
Ühe pereliikme sõnul on kaotus suur.
Ta rajas kogudusi mägede kaugetes hõimukülades.
Ta käis seal iga pühapäev Jumala Sõna õpetamas.
Toimunut on raske aktsepteerida.
Nüüd evangeliseerime veelgi otsustavamalt.
Varjame moslemitööd tegeva pastori isikut.
Tema sõnul avas pere surm koguduse silmad
moslemitöö vajalikkusele.
Evangeelsete kristlaste ja moslemite suhted on pingelised.
Peame muutuma. Kes siis veel nendeni jõuaks?
Jeesus on meie probleemide lahendus.
Jeesus on koguduses.
See õhutab mind tõusma ja neid Jeesusele võitma.
Vanim tütar Eliza, 16, peole ei läinud. Tema jäi ellu.
Ta püüab vapper olla.
Isa rääkis alati, kui hea Jumal on.
Olen olukorraga leppinud.
Olen rõõmus, et nad on Taevas, Issanda juures.
Tean, et mu elul on Jumala antud mõte.
Täidan oma unistused ja lõpetan kooli nende nimel.
Lucille Talusan, CBN News, Sultan Kudarat, Filipiinid
Roma Downey sai tuntuks telesarjas "Ingli puudutus".
Nüüd teeb ta mehega piibliteemalist telesarja.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
SÕNUM CBN'I ASUTAJALT PAT ROBERTSONILT
Elame USA-s ja CBN-i kanalil ajaloolisel ajal.
On väga oluline, mida sa praegu teed.
Tuleb kuulutada evangeeliumi, aidata vaeseid,
toita näljaseid, riietada alastiolijaid,
anda kannatajaile arstiabi ja tuua lootusetuile lootust.
700-klubi programmi partnerina saad anda oma panuse.
Helista ekraanil oleval numbril. Täname kõiki oma partnereid.
Me ei taha olla tühjade kätega. Tahame öelda Issandale:
"Siin on need, kes tulid Sinu juurde tänu minu jõupingutustele."
Liinid on avatud. Täname Jumalat igaühe eest.
Helistage kohe!
See oli ingellik, rahulik, turvaline, armastav paik.
Ma ei kartnud. Ajataju kadus.
Kogesin lohutust, rahu ja rõõmu.
Kogesin kirjeldamatut tunnet, et olin saabunud koju.
LIFE BEYOND THE GRAVE - DVD
Seda on võimatu ette kujutada.
Roma Downey sai tuntuks telesarjas "Ingli puudutus".
Tema abikaasa Mark Burnett on tõsielusarjade pioneer.
Ta on tootnud sarjad "Survivor", "The Apprentice" ja "The Voice".
Nüüd teevad nad minisarja Piiblist.
Tehke seda minu mälestuseks.
Lähen oma Isa juurde, kuid olen alati teiega.
Hollywoodi-paar Mark Burnett ja Roma Downey
tegid History Channeli jaoks 10-tunnise minisarja Piiblist.
- Kuidas mahub Piibel 10-tunnisesse sarja?
- See võttis paar aastat.
Saime abi paljudelt teoloogidelt ja ekspertidelt.
Otsustasime teha jutustava sarja:
Jumala armastus meie suhtes loomisloost Ilmutusraamatuni.
- Pattulangemisest alates
on inimene otsinud ühendust Jumalaga.
Tahtsime näidata seda Vana Testamendi tegelaste kaudu.
Igaüks neist üritas ja eksis.
Nad püüdsid sidet luua.
Jumal armastas meid nii, et saatis Jeesuse.
Uue Testamendi jutustus algab Jeesuse sünniga,
kes tuli meid koju viima.
Tahtsime rääkida Jumala armastusloo.
Pidime piiblilugusid väga palju lühendama.
See on pigem sissejuhatus Piiblisse.
Tegijad on rõhunud sellele, et lõpptulemus näiks tõelisena.
- Filmisime Ouarzazates Marokos, Atlase mägedes Sahara veerel.
Filmimispaigas oli kaunis, piibellik loodus.
- Seal oli uhkeid linnu,
mis on säilinud endisel kujul ilmselt 2000 aastat.
Mooses!
- Tahtsime äratada Piibli ellu värskel moel
praeguse sugupõlve jaoks. Kogusime kokku professionaalid.
Arvutianimaatorid on Oscari-võitjad.
Sama grupp tegi eriefektid ka filmile Gladiaator.
Jeesust mängib portugallane Diogo Morgado.
- Mida mõtlesid, kui sulle seda rolli pakuti?
- Ausalt öeldes arvasin, et ei saa sellega hakkama.
Arvasin, et see on liiga suur.
Te kõik jätate mind maha.
- Püüame looga südameid puudutada.
Räägime lugu, millest inimesed elavad.
Õppisin juba lapsena Piiblit ja Jeesust tundma.
Mu enda usk käib protsessiga tugevalt kaasas.
See tekitas omamoodi raskusi.
Kas tuua esile seda, mis on paljudele tuttav,
või pigem oma kogemusi?
Püüdsin esitleda mõlemat.
Marki ja Roma sõnul
on sari üks nende karjääri võimsamaist ettevõtmistest.
- See on inimlik, liigutav ja kaunis.
Sarjas tuksub usu ja Jumala armastuse süda.
Tahtsime austada Jumalat.
Sari on USAs History Channelil eetris märtsi pühapäevadel.
5-osalise sarja lõpuosa näeme ülestõusmispühapäeval.
Sarja tutvustava erilehega võid tutvuda meie kodulehel.
Anna siia! Nägemist!
Elu on kiire, kuid olen leidnud hea võimaluse andmiseks.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina muudame iga päev maailma paremaks.
Tegin otsekorralduslepingu. Pank teeb ära kogu töö.
Tean, et minu annetus läheb sinna, kus seda kõige enam vajatakse.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Mis siis, kui teaksid, et taevas on tõeline, kuna oled seda ise näinud?
Kõik on elav.
Kuna oled seal ise olnud.
On uskumatult palju armastust.
Kuidas see su elu muudaks?
Ta põles: "Peame rääkima Jeesusest!"
DVD-l Life beyond the Grave räägitakse taevakogemustest.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Miljonid kristlased kogunesid Birma eest palvetama.
Reformidest hoolimata elab rohkem kui 100 000 birmalast
endiselt põgenikena Tais.
Valitsusväed on rünnanud kachini rahvast,
kellest paljud on kristlased.
Usklikud palvetavad usuvabaduse ja tagakiusatute eest Birmas.
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri